3. napirend Ügyiratszám: BSZ/573-3/2025.

**ELŐTERJESZTÉS**

a Képviselő-testület **2025. április 29-i nyilvános** ülésére

**Tárgy:** **A strandok üzemeltetéséről, működtetéséről és belépődíjairól szóló 9/2021. (XI.3.) önkormányzati rendelet módosítása**

**Előterjesztő:** Bíró Imre polgármester

**Előkészítő:** dr. Varga Viktória jegyző

**Tisztelt Képviselő-testület!**

A strandok üzemeltetéséről, működtetéséről és belépődíjairól szóló 9/2021. (XI.3.) önkormányzati rendeletet utoljára a 2024. április 9-i ülésén módosította a képviselő-testület.

Az áremelkedések, kedvezmények, nyitvatartás módosulás, illetve a strand fürdés-horgász időpont módosítás miatt javaslom a rendelet módosítását.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

**HATÁROZATI JAVASLAT**

Balatonszepezd Község Önkormányzata Képviselő-testülete a strandok üzemeltetéséről, működtetéséről és belépődíjairól szóló 9/2021. (XI.3.) önkormányzati rendelet módosításáról szóló rendelet-tervezetet elfogadja és \_/2025. (\_.\_.) számon önkormányzati rendeletei közé iktatja.

Szentantalfa, 2025. április 22.

**Bíró Imre**

**polgármester**

**BALATONSZEPEZD KÖZSÉG ÖNKORMÁNYZATA KÉPVISELŐ-TESTÜLETÉNEK**

**\_\_/2025. (\_. \_.) önkormányzati rendelete**

**a** **strandok üzemeltetéséről, működtetéséről és belépődíjairól szóló 9/2021. (XI.3.) önkormányzati rendelet módosításáról**

(tervezet)

[1] A szabályozás célja a település strandjai gazdaságos fenntartásának és üzemeltetésének biztosítása.

[2] Balatonszepezd Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 6. § c) pontjában meghatározott feladatkörében eljárva a következőket rendeli el:

**1. §**

A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 2. § (5) bekezdése helyébe a következő rendelkezés lép:

*„(5) A strand naponta 9:00 órától 19:00 óráig tart nyitva.”*

**2. §**

(1) A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 9. § (1) bekezdése helyébe a következő rendelkezés lép:

*„(1) A strandok május 15. és szeptember 15. közötti időszakban csak strandolás céljára használhatók. A strandokon szeptember 15. és május 15. közötti időszakban kizárólag sátor, pavilon, kempingfelszerelés, fedett beálló felállítása nélküli horgászat engedélyezett.”*

(2) A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 9. § (7) bekezdése helyébe a következő rendelkezés lép:

*„(7) Az országos, nemzetközi és az Arany Horog Horgászegyesület által szervezett horgászversenyek lebonyolítását, eszközhasználatát a képviselő-testülettől átruházott hatáskörben a polgármester engedélyezi, egyedi díjszabás mellett.”*

**3. §**

A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 13. § (2) bekezdése helyébe a következő rendelkezés lép:

*„(2) Naponta 18:00 órától valamennyi fürdőző gyermekjeggyel jogosult a strand területére belépni.”*

**4. §**

(1) A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 14. § (1) bekezdése a következő d) ponttal egészül ki:

(A strand bármelyik pénztáránál az alább belépőjegyek válthatók:)

*„d) diákjegy.”*

(2) A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 14. § (3) bekezdése helyébe a következő rendelkezés lép:

*„(3) 14 éves korig a fürdőző gyermekjegy váltására jogosult. A fürdőző az életkorát személyi vagy egyéb arcképes igazolvánnyal köteles igazolni. 14-23 éves kor között a fürdőző érvényes nappali tagozatos diákigazolvány felmutatása mellett diákjegy váltására jogosult.”*

**5. §**

A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklete az 1. melléklet szerint módosul.

**6. §**

Ez a rendelet a kihirdetését követő 30. napon lép hatályba.

Balatonszepezd, 2025. április 29.

**Bíró Imre dr. Varga Viktória**

**polgármester jegyző**

1. melléklet az .../2025. (IV. .) önkormányzati rendelethez

1. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 1. pontjában foglalt táblázat 2. sora helyébe a következő rendelkezés lép:

„

| **1** | ***(A*** | ***B)*** |
| --- | --- | --- |
| **2** | gyermekjegy | 700 |

”

2. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 1. pontjában foglalt táblázat a következő 2a. sorral egészül ki:

„

| **1** | ***(A*** | ***B)*** |
| --- | --- | --- |
| **2** | diákjegy (14-23 és érvényes diákigazolvány) | 700 |

”

3. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 1. pontjában foglalt táblázat 3–4. sora helyébe a következő rendelkezések lépnek:

„

| **1** | ***(A*** | ***B)*** |
| --- | --- | --- |
| **2** | felnőttjegy Viriusi és Szepezdfürdői Strand | 1.000 |
| **3** | felnőttjegy Központi Strand | 1.500 |
| **4** | nyugdíjasjegy | 700 |

”

4. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 2. pontjában foglalt táblázat 2–4. sora helyébe a következő rendelkezések lépnek:

„

| **1** | ***(A*** | ***B)*** |
| --- | --- | --- |
| **2** | felnőtt heti bérlet | 6.000 |
| **3** | gyermek (6-14), diák (14-23 és érvényes diákigazolvány) vagy nyugdíjas heti bérlet | 3.500 |
| **4** | nyaralóbérlet | 16.000 |

”

5. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 3. pontjában foglalt táblázat B:3 mezője helyébe a következő mező lép:

„

|  | **A** |
| --- | --- |
| **1** | 14.000 |

”

6. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 3. pontjában foglalt táblázat B:4 mezője helyébe a következő mező lép:

„

|  | **A** |
| --- | --- |
| **1** | 25.000 |

”

7. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 3. pontjában foglalt táblázat B:5 mezője helyébe a következő mező lép:

„

|  | **A** |
| --- | --- |
| **1** | 45.000 |

”

8. A strandok üzemeltetéséről, működtetéséről és belépődíjairól szóló 9/2021. (XI. 3.) önkormányzati rendelet 1. melléklet 3. pontjában foglalt táblázat B:6 mezője helyébe a következő mező lép:

„

|  | **A** |
| --- | --- |
| **1** | 10.000 |

”

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

**A strandok üzemeltetéséről, működtetéséről és belépődíjairól szóló rendelet módosításáról** szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezet elfogadásának releváns társadalmi hatása nincs, gazdasági és költségvetési hatása a minimális bevétel-növekedés lehet, ami fedezi a fenntartás és karbantartás költségeit.

a**b) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet elfogadása adminisztratív többletterhet nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A Tervezet elfogadására a strandok fenntartásával járó költségek emelkedése miatt van szükség.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest több személyi, szervezeti, tárgyi és pénzügyi feltételt nem igényel.